b'\n_START_ARTICLE_\nConvair CV-240-familien\n_START_SECTION_\nUlykker og insidenter\n_START_PARAGRAPH_\nDen f\xc3\xb8rste ulykken inntraff den 22. januar 1952 da American Airlines Flight 6780 krasjet i sentrum av Elizabeth i New Jersey. Dette var den f\xc3\xb8rst ulykken etter 840\xc2\xa0000 flytimer uten uhell. Alle 23 personer ombord (20 passasjerer og 3 besetningsmedlemmer) samt 7 personer p\xc3\xa5 bakken ble drept i krasjen og den etterf\xc3\xb8lgende brannen._NEWLINE_F\xc3\xb8rste skandinaviske ulykke med et fly i Convar CV-240-familien inntraff den 20. november 1964 da Linjeflyg flight 267V, en Convair CV-340 (SE-CCK), krasjet under innflyvning til \xc3\x84ngelholm lufthavn. Under instrumentforhold, forlot mannskapet den sette prosedyren og begynte landing for tidlig. Grunnen til dette m\xc3\xa5 ha v\xc3\xa6rt at mannskapet lot seg forlede av et arrangement av lys s\xc3\xa6regne p\xc3\xa5 flyplassen som, bortsett fra enkelte opplysninger mottatt under innflygingen, som de ikke var kjent med. Totalt 31 personer ble drept._NEWLINE_Den andre skandinaviske ulykken med et fly i Convar CV-240-familien inntraff den 8. september 1989 da Partnair flight 394, en Convair CV-580 med registreringsmerke LN-PAA krasjet i sj\xc3\xb8en n\xc3\xa6r Hirtshals i Danmark etter at halefinnen fikk alvorlige vibrasjoner p\xc3\xa5 grunn av at den var festet til skroget med bolter som ikke var produsert i henhold til spesifikasjonene. Vibrasjonene f\xc3\xb8rte til at roret slo seg hardt til ene siden, og som medf\xc3\xb8rte at flyet gikk i oppl\xc3\xb8sning i luften. Alle 55 ombord ble drept.'